પોરબંદર શહેર મધ્યે આવેલ બાલુબા કન્યાશાળા ની ઈમારત ૧૦૦ વરસ થી વધુ સમય જૂની છે અને ૧૯૬૫ થી આ બિલ્ડીંગ નો કબજો નવયુગ એજ્યુકેશન ટ્રસ્ટે સંભાળ્યા બાદ ૨૦૧૯ ના જાન્યુઆરી માસ સુધી આ શાળા ટ્રસ્ટ હસ્તક જ ચાલતી હતી ત્યાર બાદ આ શાળા નો કબજો સરકારે પરત લઇ લીધો હતો આ શાળા નું બિલ્ડીંગ અતિ જર્જરિત હાલત માં જોવા મળે છે ૨૦૧૫ ની સાલ માં જ આર એન્ડ બી વિભાગે કેટલોક ભાગ ધરાશાયી થવાની શક્યતા હોવાથી અહી ન પ્રવેશ કરવા સુચના આપી હતી ત્યાર બાદ કેટલાક વર્ગખંડો માં તાળા લગાવી દેવામાં આવ્યા હતા ત્યાર બાદ શાળા ના તત્કાલીન પ્રિન્સીપાલ અને સ્ટાફે પૈસા એકત્ર કરી અને ઈમારત ના બાકી ના ભાગ નું નવીનીકરણ ની કામગીરી હાથ ધરી હતી જો કે ઈમારત વરસો જૂની હોવાથી અનેક વર્ગખંડો માં તિરાડો જોવા મળતી હતી આથી નવા શૈક્ષણિક સત્ર થી આ શાળા ની ધો ૯ થી ૧૨ માં અભ્યાસ કરતી ૧૨૬૦ વિદ્યાર્થીનીઓ નું સ્થળાંતર હાલ પુરતું આ શાળા ની સામે આવેલ વિજ્ઞાન ભવન ખાતે કરાયું છે અને અહી બે પાળી માં શાળા ચાલે છે આગામી સમય માં બાલુબા શાળા નું સંપૂર્ણ નવીનીકરણ કરવામાં આવે અથવા તો સરકારી ભાવસિંહજી શાળા માં કેટલાક વર્ગખંડો જર્જરિત હાલત માં છે ત્યાનું સમારકામ કરવામાં આવે ત્યાર બાદ આ બન્ને માંથી એક સ્થળે વિદ્યાર્થીનીઓ નું કાયમી સ્થળાંતર કરવામાં આવશે જો કે વિદ્યાર્થીનીઓ અને વાલીઓ પાસે થી જાણવા મળતી વિગત અનુસાર જો ભાવસીહજી હાઈસ્કુલ માં સ્થળાંતર કરવામાં આવ્યું તો મોટા ભાગ ની વિદ્યાર્થીનીઓ ત્યાં અભ્યાસ કરશે નહી કારણ કે ત્યાં માત્ર વિદ્યાર્થીઓ ની જ શાળા છે આથી વિદ્યાર્થીનીઓ ત્યાં અભ્યાસ કરવામાં આનાકાની કરી સકે તેમ છે આથી બાલુબા શાળા નું જ તાત્કાલિક સમારકામ કરી અને અહી જ અભ્યાસ પૂર્વવત થાય તેવી માંગ ઉઠી છે